text: Vanvidsbilist spærrede motorvej
  11 juli 2011 kl. 13.50
  En vanvidsbilist i en personbil skabte mandag eftermiddag kaos på den sydjyske motorvej ved Kolding.
  Bilisten overhalede en lastbil indenom i nødsporet. Samtidig overhalede en varebil lastbilen venstre om.
  Et vidne, der kørte bag varevognen, så det sådan:
  Varevognen holdt sig i venstre bane. Bilen i nødsporet kom ind foran lastbilen og blev skubbet, så den vendte mod kørselsretningen. Det førte til, at varevognen og personbilen kørte frontalt sammen.
  Vanvidsbilisten er nu indlagt på sygehus. Hun kan se frem til en alvorlig samtale med politiet.
  Motorvejen blev genåbnet klokken 15.30 efter oprydningen på ulykkesstedet mellem Kolding syd og vest i nordlig retning.
   
  E45 var helt spærret mellem klokken 14.05 og 14.45.
  Fra 14.45 til 15.30 kunne bilisterne langsom passere ulykkesstedet  i nødsporet.
  